text: 77-årig fundet i god behold
  15 august 2018 kl. 03.34
  En 77-årig mand, der var gået fra plejecentret i Ansager tirsdag eftermiddag, er fundet i god behold natten til onsdag.
  Den 77-årige Verner Jensen havde været savnet i mere end 10 timer, da en hjemmesygeplejerske tilfældigt mødte ham i Ansager omkring klokken 01, da hun kom kørende på sin nattevagt.
  Det skete nær plejecentret i Ansager, som den 77-årige havde forladt klokken 14.45 tirsdag eftermiddag. 
  - Han var i god behold og kunne køres hjem til plejecentret. Vi havde sat en større eftersøgning i gang med betjente og hunde. Vi havde også en helikopter på vej i luften - men det sluttede heldigvis udramatisk, siger vagtchef Henrik Sønderskov, Syd- og Sønderjyllands Politi, onsdag morgen til TV SYD.
  
  